કોંગ્રેસ નેતાઓ-સિદ્ઘાર્થ ક્ષત્રિય અને વેન્કટેશ રામન-ના નામથી પટના શહેરના ઇન્કમટેક્ષ ચાર રસ્તા સહિત ઘણા સ્થળોએ આ પોસ્ટરો લગાવવા અંગે કોંગ્રેસ ઈનકાર કરી રહી છે. કોંગ્રેસના પ્રદેશ અધ્યક્ષ મદન મોહન ઝાએ જણાવ્યું કે કોંગ્રેસ પોસ્ટરબાજીના માધ્યમથી કોઈ પણ પ્રકારની ટીકા નથી કરતી. તેમ છતાં, દશેરાના અવસર પર બિહારના રાજકારણમાં પોસ્ટર વોર ચાલુ છે અને લોકો દુર્ગા માતાના દર્શન ઉપરાંત આ પોસ્ટરોની પણ મજા લઇ રહ્યા છે.